Diari Oficial de la Generalitat Valenciana


Sumari del DOGV 3571, del 30-08-1999 (1999/7535)

Informació pública del programa de desenvolupament d'actuació integrada en sòl urbà de la unitat d'execució C del pla especial de protecció i reforma interior de Campanar, àmbit T-5 del Pla General d'Ordenació Urbana de València.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3571

Data del DOGV
:   30-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7535


Organisme emissor
:   Merco Blanca, SA

Tipus de document
:   Anunci

Informació pública del programa de desenvolupament d'actuació integrada en sòl urbà de la unitat d'execució C del pla especial de protecció i reforma interior de Campanar, àmbit T-5 del Pla General d'Ordenació Urbana de València. [1999/Q7535]
  
La mercantil Merco Blanca, SA, ha formulat una alternativa tècnica de programa de desenvolupament d'actuació integrada en sòl urbà de la unitat d'execució C del pla especial de protecció i reforma interior (PEPRI) de Campanar, àmbit T-5 del Pla General d'Ordenació Urbana de València, compost de memòria justificativa, documentació acreditativa i projecte d'urbanització. Aquesta alternativa tècnica està ratificada i aprovada per l'Agrupació d'Interés Urbanístic de la Unitat d'Execució C del pla especial de protecció i reforma interior de Campanar del Pla General d'Ordenació Urbana de València, entitat constituïda davant el notari de València, el senyor Miguel García-Granero Márquez, el dia 12 d'agost d'enguany, després de haver-se'n sol·licitat la inscripció al Registre a l'efecte de la Conselleria d'Obres Públiques i Urbanisme de la Generalitat Valenciana.
  
En compliment del que s'estableix en l'article 48 i 50.2.b de la Llei Reguladora de l'Activitat Urbanística, Llei 6/1994, de 14 de novembre, de la Generalitat Valenciana, se sotmet a informació pública l'alternativa tècnica esmentada amb tota la documentació annexa, i s'inclouen els estatuts de l'agrupació, una còpia parcial de l'escriptura de constitució i una còpia literal dels acords socials adoptats fins al dia d'avui.
  
Característiques essencials de la iniciativa:
  
El document té per objecte programar la gestió de la unitat d'execució C de l'esmentat PEPRI de Campanar del vigent Pla General d'Ordenació Urbana de València, aprovat definitivament el 28 de desembre de 1988.
  
L'alternativa tècnica i tota la documentació complementària presentada davant l'ajuntament ha sigut dipositada i protocol·litzada en acta per a exposar-la públicament en un despatx de notaria territorialment competent, que és el del senyor Diego Simó Sevilla i del senyor Vicente Simó Santonja, domiciliat a Gran Via Marqués del Túria, número 49, de València. Aquesta es troba a disposició del públic en general i de les persones interessades des de la data de publicació d'aquesta informació i pels terminis que estableix la Llei Reguladora de l'Activitat Urbanística. S'hi tindrà accés en els horaris de despatx de la notaria esmentada.
  
Igualment, i a l'efecte de pertinença, s'ha dipositat a l'Ajuntament de València, amb data 16 d'agost de 1999, un exemplar per a exposar-lo públicament.
  
Així se sotmet a informació pública, de conformitat amb el que s'estableix en l'article 48.1 i en l'article 46.3 de la Llei Reguladora de l'Activitat Urbanística, l'alternativa tècnica de la unitat d'execució esmentada pel termini de 20 dies comptadors des de la darrera publicació d'aquest anunci en els instruments on s'efectua la publicació d'aquesta (en el diari Levante, en el Butlletí Oficial de la Província de València i en el Diari Oficial de la Generalitat Valenciana).
  
Durant el període d'exposició pública, qualsevol persona interessada podrà formular al·legacions i alternatives tècniques a l'actuació proposada, i també podrà obtenir còpies de l'acta, de la documentació protocol·litzada, o sol·licitar que se li hi exhibisca en l'horari d'atenció al públic del despatx de notaria.
  
Igualment, les persones interessades podran consultar la documentació dipositada a l'Ajuntament de València al mateix efecte que és al que fan referència els articles 46 i 48 de la Llei Reguladora de l'Activitat Urbanística, informació que s'efectuarà al Servei de Planejament Urbanístic de l'ajuntament a què es fa referència, situat a l'avinguda d'Aragó, número 47, pis quart, en horari d'atenció al públic de dilluns a divendres, lloc aquest on es rebran les al·legacions o alternatives que s'hi puguen efectuar.
  
Es fa saber a les persones interessades que, de conformitat amb la Llei Reguladora de l'Activitat Urbanística i en concret amb els articles 46 i 48 del cos esmentat, que el termini per a la presentació de proposicions juridicoeconòmiques comença el dia hàbil següent a la finalització del termini d'exposició pública iniciat ara i pel termini de cinc dies hàbils. El registre d'entrada d'aquestes és el dels serveis de contractació de l'Ajuntament de València (plaça de l'Ajuntament, número 1). Les pliques en concurrència s'obriran l'endemà hàbil a la finalització del termini de presentació indicat.
  
Aquest anunci es publicarà igualment en el Butlletí Oficial de la Província de València perquè valga de notificació als propietaris desconeguts o a aquells dels quals no consta l'adreça, o consta erròniament, al Registre Cadastral, de conformitat i a l'efecte establit en l'article 59.4 de la Llei 30/1992, de Procediment Administratiu Comú, modificada per la Llei 4/1999, i se li reputa a aquest la consideració de l'edicte.
  
A l'efecte legal de pertinença.